റാന്നിയില് എസ്.സി,എസ്.ടി കുടുംബങ്ങള്ക്ക് നേരെ ജാതിവിവേചനം പത്തനംതിട്ട റാന്നിയില് എസ്.സി,എസ്.ടി കുടുംബങ്ങള്ക്കെതിരെ ജാതി വിവേചനമെന്ന് പരാതി. പഞ്ചായത്ത് കിണറില് നിന്ന് വെള്ളമെടുക്കാന് പോലും അനുവദിക്കുന്നില്ല. ഇഷ്ടദാനം കിട്ടിയ ഭൂമിയില് വീടുവെക്കാനും ഒരു വിഭാഗം സമ്മതിച്ചില്ല. പഞ്ചായത്ത് മെമ്ബര് അടക്കമുള്ളവര്ക്കെതിരെയാണ് പരാതി.റാന്നി പഴവങ്ങാടി പഞ്ചായത്തിലെ വലിയകാവില് എട്ട് ദലിത് കുടുംബങ്ങള്ക്കാണ് മൂന്ന് സെന്റ് ഭൂമി വീതം ഇഷ്ടദാനമായി ലഭിക്കുന്നത്. വീട് വെക്കാന് ഭൂമി നല്കിയത് മന്ദമാരുതി സ്വദേശിയായ വി.ടി വര്ഗീസാണ്. എന്നാല് വീടുപണി തുടങ്ങാനിരിക്കെ പ്രശ്നങ്ങള് തുടങ്ങി. പഞ്ചായത്ത് മെമ്ബര് ഷേര്ളി ജോര്ജ് അടക്കമുള്ള പരിസരവാസികള് ജാതിയുടെ പേരില് ഇടഞ്ഞു. പരിസരവാസികള് വഴിയടച്ചു. വെള്ളമെടുക്കാന് പഞ്ചായത്ത് കിണറിന് അരികിലേക്ക് പോലും പോകാന് കഴിയാതെയായി ഭൂമി കൈമാറിയതിന് വി.ടി വര്ഗീസിനെയും ഭീഷണിപ്പെടുത്തി.റാന്നി പൊലീസിലും പത്തനംതിട്ട എസ്.പിക്കും പരാതി നല്കിയെങ്കിലും നടപടിയുണ്ടായില്ല. പിന്നാലെ ഗവര്ണര്ക്കും മുഖ്യമന്ത്രിക്കും പരാതി നല്കി. ആദ്യം പ്രതികരിക്കാന് തയ്യാറായില്ലെങ്കിലും ഒടുവില് ജാതി വിവേചനമില്ലെന്നും ദലിത് കുടുംബങ്ങള് വീടുവക്കുന്നതില് പ്രശ്നമില്ലെന്നും പഞ്ചായത്ത് മെമ്ബര് പ്രതികരിച്ചു.